Diari Oficial de la Generalitat Valenciana


Sumari del DOGV 7058, del 02-07-2013 (2013/6669)

Notificació de la sentència dictada en el procediment odinari número 170/2012.
------------------------------------------------------------------------------

### Dades del document

Número de DOGV
:   7058

Data del DOGV
:   02-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6669


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment odinari número 170/2012. [2013/6669]  
Juí ordinari 170/2012  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat al meu càrrec se seguixen les actuacions del juí ordinari 170/2012, a instàncies de Dorel Hispania, SAU, representat per la procuradora María Alcalá Velázquez, contra Ángel Fernández Landete i Baby Market, SLU, en el qual, per la resolució del dia de hui, he disposat notificar la sentència dictada en les actuacions indicades al demandat en parador ignorat, Ángel Fernández Landete i Baby Market, SLU. La sentència indicada té l'encapçalament i la part dispositiva, literalment, com seguix:  
«Sentència número 129/2013  
València, 10 d'abril de 2013  
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist estes actuacions de juí ordinari número 170/2012, promogudes a instàncies de la procuradora María Alcalá Velázquez, en nom i representació de l'entitat mercantil Dorel Hispania, SAU, assistida pel lletrat Juan Ignacio Alcaraz Ribó, contra la mercantil Baby Market, SLU, i el seu administrador únic Ángel Fernández Landete, declarats en rebel·lia processal, en el qual s'exercita acumuladament l'acció de reclamació d'una quantitat i la de responsabilitat de l'administrador social, segons els següents: [...]  
  
Dispositiva  
Estime totalment la demanda formulada per la procuradora María Alcalá Velázquez, en nom i representació de l'entitat mercantil Dorel Hispania, SAU, contra la mercantil Baby Market, SLU, i el seu administrador únic Ángel Fernández Landete, declarats en rebel·lia processal, i condemne ambdós demandats que, conjuntament i solidàriament, abonen a la part actora la quantitat de 62.662,20 euros, més els interessos legals des de la interpel·lació judicial (06.02.2012), que s'incrementaran en dos punts a partir d'esta sentència; i les costes produïdes en esta instància.  
Porteu l'original d'esta resolució al llibre de sentències definitives i deixeu-ne una testimoniança en les actuacions.  
Se li comunica que, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, i la resta de legislacions vigents en la matèria, les dades contingudes en esta comunicació pública per qualsevol mitjà o procediment, han de ser tractades exclusivament per als fins propis de l'Administració de Justícia.  
Forma d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en este Jutjat, en el termini de 20 dies hàbils, comptats des de l'endemà de la notificació, en el qual s'exposaran les al·legacions en què es fonamente la impugnació, a més d'esmentar-se la resolució objecte d'apel·lació i d'expressar els pronunciaments que s'impugnen (art. 458 LEC). De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució es constituirà un dipòsit de 50 euros, el qual serà retornat només en el cas que el recurs siga estimat. El dipòsit ha de constituir-se ingressant la quantitat esmentada en el banc Banesto, en el compte corresponent a este expedient i s'indicarà, en el camp «Concepte» el codi «02 civil-apel·lació» i la data de la resolució objecte de recurs, amb el format dd/mm/aaaa. En el cas de realitzar l'ingrés per mitjà de transferència bancària, després de completar el codi de compte corrent (CCC 20 dígits), s'indicarà en el camp «Concepte» el número de compte, el codi i la data, en la forma exposada abans.   
Esta és la meua sentència, que pronuncie, mane i firme.  
Publicació. La sentència anterior va ser donada i publicada per la magistrada jutgessa que la va dictar, la qual va ser notificada a les parts, de la qual cosa jo, el secretari judicial, en done fe.  
València, 10 d'abril de 2013.»  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 10 d'abril de 2013.- El secretari judicial: Jorge Víctor Iglesias de Baya.